***** ΚΑΝΟΝΙΣΜΟΣ (ΕΟΚ) αριθ. 514/84 ΤΗΣ ΕΠΙΤΡΟΠΗΣ της 28ης Φεβρουαρίου 1984 περί παύσεως της αλιείας του βακαλάου και του πλάτακα από πλοία με σημαία των Κάτω Χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3, Εκτιμώντας: ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (3), προβλέπει τις ποσοστώσεις για τον βακαλάο και τον πλάτακα για το 1984· ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό από την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί· ότι, σύμφωνα με τις πληροφορίες που ανακοίνωσαν οι Κάτω Χώρες, το ποσό των αλιευμάτων βακαλάου στα ύδατα των διαιρέσεων CIEM VII (εξαιρουμένου VII a) και VIII (ζώνη ΕΟΚ) και το ποσό των αλιευμάτων πλάτακα στη διαίρεση CIEM VII h-k από πλοία με σημαία των Κάτω Χωρών, έφθασαν στα μέσα Φεβρουαρίου 1984 τις ποσοστώσεις που είχαν διατεθεί προσωρινά για το 1984· ότι οι Κάτω Χώρες απαγόρευσαν την αλιεία αυτών των αποθεμάτων, καθώς και την εκφόρτωσή τους από τις 18 Φεβρουαρίου 1984· ότι πρέπει κατά συνέπεια να κρατηθεί η ημερομηνία αυτή, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το ποσό των αλιευμάτων βακαλάου στα ύδατα των διαιρέσεων CIEM VII (εξαιρουμένου VII a) και VIII (ζώνη ΕΟΚ) και το ποσό των αλιευμάτων πλάτακα στη διαίρεση CIEM VII h-k, από πλοία με σημαία των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στις Κάτω Χώρες για το 1984. Απαγορεύεται η αλιεία του βακαλάου στα ύδατα των διαιρέσεων CIEM VII (εξαιρουμένου VII a) και VIII (ζώνη ΕΟΚ) και του πλάτακα στα ύδατα της διαιρέσεως CIEM VII h-k, καθώς επίσης και η μεταφόρτωση από πλοίο σε πλοίο και η εκφόρτωση του βακαλάου και του πλάτακα που έχουν αλιευθεί στις διαιρέσεις αυτές από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία εφαρμογής αυτού του κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων Εφαρμόζεται από τις 18 Φεβρουαρίου 1984. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Φεβρουαρίου 1984.

[Source: multi_eurlex | Tokens: 2745]